
BIROULUI  PERMANENT

AL

CAMEREI DEPUTAȚILOR

  

Vă înaintăm, alăturat, RAPORTUL COMUN asupra proiectului de Lege privind trecerea unui imobil din domeniul public al statului și din administrarea Universității de Științe Agricole și Medicină Veterinară Cluj-Napoca pentru Stațiunea de Cercetare Horticolă Cluj-Napoca, în domeniul public al Județului Cluj, trimis Comisiei juridice, de disciplină și imunități, Comisiei pentru învățământ, știință, tineret și sport și Comisiei pentru agricultură, silvicultură, industrie alimentară și servicii specifice, cu adresa nr. PL- x 145 din 14 aprilie 2020.
     În raport cu obiectul și conținutul său, proiectul de lege face parte din categoria legilor organice.
         PREȘEDINTE,                        PREȘEDINTE,                               PREȘEDINTE,                                 

       Nicușor HALICI              Sorin-Mihai CÎMPEANU                 Alexandru STĂNESCU

RAPORT  COMUN 
asupra proiectului de Lege privind trecerea unui imobil din domeniul public al statului și din administrarea 

Universității de Științe Agricole și Medicină Veterinară Cluj-Napoca pentru Stațiunea de Cercetare Horticolă Cluj-Napoca,

 în domeniul public al Județului Cluj
1. În conformitate cu prevederile art. 94  din Regulamentul Camerei Deputaților, republicat, Comisia juridică, de disciplină și imunități, Comisia pentru învățământ, știință, tineret și sport și Comisia pentru agricultură, silvicultură, industrie alimentară și servicii specifice au fost sesizate spre dezbatere, în fond, cu proiectul de Lege privind trecerea unui imobil din domeniul public al statului și din administrarea Universității de Științe Agricole și Medicină Veterinară Cluj-Napoca pentru Stațiunea de Cercetare Horticolă Cluj-Napoca, în domeniul public al Județului Cluj, trimis Comisiei juridice, de disciplină și imunități, Comisiei pentru învățământ, știință, tineret și sport și Comisiei pentru agricultură, silvicultură, industrie alimentară și servicii specifice, cu adresa nr. PL- x 145 din 14 aprilie 2020.
Consiliul Legislativ, prin avizul nr. 308 din 02.04.2020, a avizat favorabil inițiativa legislativă cu observații și propuneri.

Comisia pentru sănătate și familie și Comisia pentru administrație publică și amenajarea teritoriului au avizat favorabil inițiativa legislativă.

Comisiile au analizat Hotărârea Consiliului Județean Cluj nr. 57/13.03.2020,  Punctul de vedere al Universității de Științe Agricole și Medicină Veterinară Cluj-Napoca nr. 7307/28.04.2020 și adresa Universității de Științe Agricole și Medicină Veterinară Cluj-Napoca nr. 7392/30.04.2020.

2. Conform prevederilor art. 75 din Constituția României, republicată, și ale art.91 alin. (9) din Regulamentul Camerei Deputaților, republicat, Camera Deputaților este Cameră decizională.

Senatul, în calitate de primă Cameră sesizată, a adoptat proiectul de lege în ședința din 8 aprilie 2020, cu respectarea prevederilor articolului 76 alineatul (2) din Constituția României, republicată.
Proiectul de lege are ca obiect de reglementare trecerea unui imobil-teren, în suprafață de 169.700, mp din domeniul public al statului și din administrarea Universității de Științe Agricole și Medicină Veterinară Cluj-Napoca pentru Stațiunea de Cercetare Horticolă Cluj-Napoca, în domeniul public al Județului Cluj, în scopul realizării obiectivului spital pentru copii în sistem monobloc, în care să fie dezvoltate la standarde europene secțiile: chirurgie pediatrică, ATI, ORL, nefrologie, neurologie, pediatrie generală, imagistică, laborator analize medicale, laborator anatomie patologică și sector administrativ.
  
3. În conformitate cu prevederile art. 61 și 63 din Regulamentul Camerei Deputaților, republicat, Comisiile au dezbătut proiectul de lege în ședințe separate.

Comisia juridică, de disciplină și imunități a dezbătut proiectul de lege în ședința online din data de 28 aprilie 2020. 

Membrii Comisiei au participat la dezbateri conform listei de prezență.

În urma dezbaterii, membrii Comisiei au hotărât, cu unanimitate de voturi, adoptarea proiectului de Lege privind trecerea unui imobil din domeniul public al statului și din administrarea Universității de Științe Agricole și Medicină Veterinară Cluj-Napoca pentru Stațiunea de Cercetare Horticolă Cluj-Napoca, în domeniul public al Județului Cluj, în forma adoptată de Senat.

Comisia pentru învățământ, știință, tineret și sport a dezbătut proiectul de lege în ședința din data de 28 aprilie 2020.

La lucrările Comisiei au fost prezenți 21 deputați din totalul de 25 membri ai Comisiei. 

În baza prevederilor art. 55 și 56 din Regulamentul Camerei Deputaților, republicat, la dezbaterea proiectului de lege a participat ca invitat Ioana Lazăr  - secretar general în cadrul Ministerului Educației și Cercetării. 

În urma dezbaterilor, Comisia pentru învățământ, știință, tineret și sport, cu unanimitatea voturilor celor prezenți, a propus adoptarea proiectului de lege cu amendamente admise. 
Comisia pentru agricultură, silvicultură, industrie alimentară și servicii specifice a dezbătut proiectul de lege în ședința online  din data de 19 mai 2020.

Membrii Comisiei au participat la dezbateri conform listei de prezență.

În baza prevederilor art. 56 din Regulamentul Camerei Deputaților, republicat, la dezbaterea proiectului de lege a participat ca invitat prof. univ. dr. Cornel Cătoi  - rectorul  Universității de Științe Agricole și Medicină Veterinară  Cluj-Napoca.

În urma dezbaterilor, Comisia pentru agricultură, silvicultură, industrie alimentară și servicii specifice, cu unanimitatea voturilor celor prezenți, a propus adoptarea proiectului de lege cu amendamentele admise.


Membrii Comisiei juridice, de disciplină și imunități au redezbătut proiectul de lege în ședința online din 9 iunie 2020. 

La dezbateri au fost prezenți deputați, membri ai Comisiei juridice, de disciplină și imunități, conform listei de prezență.

4. În urma examinării proiectului de lege și a opiniilor exprimate de către membrii comisiilor, s-a hotărât, cu majoritate de voturi, să se propună plenului Camerei Deputaților adoptarea proiectului de Lege privind trecerea unui imobil din domeniul public al statului și din administrarea Universității de Științe Agricole și Medicină Veterinară Cluj-Napoca pentru Stațiunea de Cercetare Horticolă Cluj-Napoca, în domeniul public al Județului Cluj, cu amendamente admise prezentate în Anexa I care face parte integrantă din prezentul raport comun.
5. În funcție de obiectul și conținutul său, proiectul de lege face parte din categoria legilor organice, potrivit prevederilor art. 73 din Constituția României, republicată.
	PREȘEDINTE
Nicușor HALICI
	PREȘEDINTE
Sorin-Mihai CÎMPEANU
	PREȘEDINTE
Alexandru STĂNESCU



	SECRETAR 

   Aida Cristina CĂRUCERU                                                                                 
	SECRETAR

Viorel STAN                                                       
	SECRETAR 

Dan CIOCAN         

                                              

	Consilier parlamenta, Alexandra Mușat
	Șef birou Ioana Mînzu

Consilier parlamentar Monica Tudor
	Șef serviciu Anton Păștinaru

Consilier parlamentar Gabriela Amalia Ciurea




 






                                                                                                 Anexa I

AMENDAMENTE ADMISE  

	Nr.

crt.
	Text 

adoptat de Senat 
	Text propus de Comisii

(autorul amendamentelor)
	Motivare

	1.
	Titlul Legii: Lege privind trecerea unui imobil din domeniul public al statului și din administrarea Universității de Științe Agricole și Medicină Veterinară Cluj-Napoca pentru Stațiunea de Cercetare Horticolă Cluj-Napoca, în domeniul public al județului Cluj
	Text nemodificat 
	

	2.
	Art.1. - Se aprobă trecerea imobilului teren în suprafața de 169.700 mp, înscris în Cartea Funciară a localității Cluj-Napoca nr. 327855, având nr. cadastral 327855, din domeniul public al statului și din administrarea Universității de Științe Agricole și Medicină Veterinară Cluj-Napoca pentru Stațiunea de Cercetare Horticolă Cluj-Napoca, în domeniul public al județului Cluj, în vederea realizării obiectivului de investiție Spital pentru copii în sistem monobloc.
	Art. 1 - Se aprobă trecerea bunului imobil-teren, având datele de identificare prevăzute în Anexa 1 care face parte integrantă din prezenta lege, din domeniul public al statului și din administrarea Universității de Științe Agricole și Medicină Veterinară Cluj-Napoca pentru Stațiunea de Cercetare Horticolă Cluj-Napoca, în domeniul public al județului Cluj, în vederea realizării obiectivului de investiție Spital pentru copii în sistem monobloc.

Autor: Comisiile
	Respectarea normelor de tehnică legislativă

	3.
	Art.2. - Predarea - preluarea imobilului prevăzut la art. (1) se face pe bază de protocol încheiat între părțile interesate, la valoarea de inventar al acestuia, în termen de 30 de zile de la data intrării în vigoare a prezentei legi.
	Art.2. - Predarea - preluarea imobilului prevăzut la art. 1 se face pe bază de protocol încheiat între părțile interesate, la valoarea de inventar al acestuia, în termen de 30 de zile de la data intrării în vigoare a prezentei legi.

Autor: Comisiile
	Respectarea normelor de tehnică legislativă



	4.
	---
	Art. 3 - În situația prevăzută la art. 1, prin hotărâre de Guvern se modifică în mod corespunzător Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările si completările ulterioare.

Autor: Comisiile
	Este absolut necesară actualizarea HG având în vedere numeroase modificări care s-au operat asupra anexelor acesteia. 

	5.
	---
	Art. 4 - În termen de 30 de zile de la data intrării în vigoare a prezentei legi, se adoptă hotărârea de Guvern prin care imobilele având datele de identificare prevăzute în Anexa 2 care face parte integrantă din prezenta lege trec din domeniul public al județului Cluj în domeniul public al statului și în administrarea Universității de Științe Agricole și Medicină Veterinară Cluj-Napoca.

Autor: Deputat PNL Sorin Mihai Cîmpeanu + Comisiile
	Pentru a se respecta condiția impusă de USAMV Cluj în vederea schimbului de bunuri. 


                                                                                                                Anexa 1

DATELE DE IDENTIFICARE

ale imobilului care se transmite domeniul public al statului și din administrarea Universității de Științe Agricole și Medicină Veterinară 

Cluj-Napoca - Stațiunea de Cercetare Horticolă Cluj-Napoca, în domeniul public al județului Cluj

	  Denumirea imobilului care se transmite
	Teren intravilan

	Locul unde este situat imobilul care se va transmite
	Municipiul Cluj-Napoca

	Persoana juridică de la care se transmite imobilul
	Statul român, în administrarea Universității de Științe Agricole și Medicină Veterinară Cluj-Napoca pentru Stațiunea de Cercetare Horticolă Cluj-Napoca

	Persoana juridică la care se transmite imobilul
	Județul Cluj, domeniul public 

	Codul de clasificație al bunului imobil
	8.05.01

	Număr de identificare atribuit Ministerului Finanțelor Publice
	Parte din M.F.P. 160539

	Caracteristicile tehnice ale bunului care se transmite
	Suprafața de 169.700 mp

Nr. cadastral 327855

C.F. 327855

Cluj-Napoca


                                                                                            Anexa 2

DATELE DE IDENTIFICARE

ale imobilelor care se transmit din domeniul public al județului Cluj în domeniul public al statului și în administrarea 

Universității de Științe Agricole și Medicină Veterinară Cluj-Napoca 

	Nr.

crt.
	Denumirea imobilului care se transmite
	Locul unde sunt situate imobilele care se transmit
	Persoana juridică de la care se transmite imobilul
	Persoana juridică la care se transmite imobilul
	Caracteristicile tehnice ale bunului care se transmite

	1.
	teren
	Calea Moților nr. 68 Municipiul Cluj-Napoca, județul Cluj
	Județul Cluj, domeniul public
	Statul român, în administrarea Universității de Științe Agricole și Medicină Veterinară Cluj-Napoca
	Suprafața de 601 mp

Nr. cadastral 327164

C.F. 327164

Cluj-Napoca

	2.
	construcție
	Calea Moților nr. 68 Municipiul Cluj-Napoca, județul Cluj
	Județul Cluj, domeniul public
	Statul român, în administrarea Universității de Științe Agricole și Medicină Veterinară Cluj-Napoca
	Nr. cadastral 327164

C.F. 327164-C1

Cluj-Napoca

	3.
	teren
	Str. Moților nr. 66-68 și Str. Cardinal Iuliu Hossu nr. 53-55 Municipiul Cluj-Napoca, județul Cluj
	Județul Cluj, domeniul public
	Statul român, în administrarea Universității de Științe Agricole și Medicină Veterinară Cluj-Napoca
	Suprafața de 10.634 mp

Nr. cadastral 329151

C.F. 329151 Cluj-Napoca

	4.
	construcții
	Str. Moților nr. 66-68 și Str. Cardinal Iuliu Hossu nr. 53-55 Municipiul Cluj-Napoca, județul Cluj
	Județul Cluj, domeniul public
	Statul român, în administrarea Universității de Științe Agricole și Medicină Veterinară Cluj-Napoca
	Nr. cadastral 329151-C1, 329151-C2, 329151-C3, 329151-C4, 329151-C5, 329151-C6,

329151-C7 și 329151-C8

C.F. 329151 Cluj-Napoca

